SKRIFTLIG FORESPOERGSEL P-1857/98

af Joaquim Miranda (GUE/NGL) til Kommissionen

(8. juni 1998)

Om: EU-stoette til partipolitisk initiativ

Den 16. maj 1998 blev der i Portalegre, Portugal, afholdt et seminar om emnet "Amsterdam-traktaten og den europaeiske udfordring - Opbygning af et nyt unionsborgerskab", som ifoelge arrangoererne havde modtaget stoette fra Den Europaeiske Union som led i initiativet "Lad os bygge Europa sammen".

Det forholder sig saaledes:

1. Det drejede sig om et decideret partipolitisk initiativ, selv om det hverken blev annonceret eller betegnet som saadant. Saavel moedeledelsen som talerlisten omfattede udelukkende kendte personer fra ét enkelt portugisisk politisk parti.

2. Arrangoerernes navne fremgik ikke af det materiale, der var udsendt om seminaret (hvilket yderligere bekraefter det, der er anfoert under punkt 1. Det skal understreges, at:

a) byraadet i Portalegre, som var angivet som en af arrangoererne, afviser dette under henvisning til, at der er tale om en misforstaaelse, og

b) undertegnede medlem af Europa-Parlamentet, som ligeledes er medlem af byraadet i Portalegre, har ikke deltaget i nogen droeftelse af dette spoergsmaal, men har kun ved et tilfaelde faaet kendskab til seminaret gennem annonceringen.

3. Undertegnede er heller ikke ad andre kanaler blevet orienteret om afholdelsen af seminaret, paa trods af at han er bosat i Portalegre (og desuden er det eneste medlem af Europa-Parlamentet, som kommer fra det paagaeldende omraade), og at initiativet blev praesenteret som et resultat af et samarbejde mellem Europa-Parlamentet og Kommissionen (konkret Jacques Delors-Informationscentret, som havde modtaget stoette til arrangementet via Prince-programmet).

4. Byraadet i Portalegre har imidlertid vedtaget at afholde offentlige moeder med deltagelse af flere partier om samme eller andre aktuelle emner i tilknytning til den europaeiske integration.

5. Antallet af deltagere i seminaret begraensede sig til ganske faa personer.

Kommissionen bedes paa den baggrund oplyse foelgende: I hvilket omfang kan deciderede partipolitiske initiativer indgaa som led i initiativet "Lad os bygge Europa sammen" og modtage den deraf foelgende politiske og materielle stoette? Hvilken stoette er der konkret ydet til det paagaeldende initiativ? Hvilken institution eller organisation var reelt ansvarlig for afholdelsen af dette seminar? Hvilke kriterier ligger til grund for godkendelsen af denne type initiativer? Foretraekker Kommissionen offentlige moeder med deltagelse af flere partier eller étparti-arrangementer?

Svar afgivet paa Kommissionens vegne af Marcelino Oreja

(3. august 1998)

Den vigtige informationsaktion "Lad os bygge Europa sammen" skal stimulere den offentlige debat og informationsaktiviteter i forbindelse med Amsterdam-traktaten. Det er hensigten at opnaa deltagelse af repraesentanter fra forskellige niveauer (kommunalt, regionalt og EU-plan).

Det seminar, som det aerede medlem naevner, har ikke modtaget stoette gennem aktionen "Lad os bygge Europa sammen" og er hverken kendt for Kommissionen i Bruxelles, dens repraesentation i Lissabon, eller for Jacques Delors-informationscentret i Lissabon.

Kommissionen har kun stoettet ét projekt i Portalegre i forbindelse med indkaldelse af forslag nr. AP/97-01/TP, hvor projektet blev foreslaaet af Sitese (Sindicato de Tabalhadores de Esctritorio, Comercio, Serviços e Novas Technologias) i faellesskab med forskellige lokale organisationer. Kommissionens kontakt hos Sitese bekraefter, at dette seminar ikke har noget at goere med det seminar, der er genstand for spoergsmaalet.

De kriterier, der laegges til grund ved udvaelgelsen af projekter, er noeje fastlagt i indkaldelsen, hvoraf der fremsendes kopi direkte til det aerede parlamentsmedlem og til Parlamentets sekretariat.

Kommissionen gaar ind for offentlig debat - en form for udveksling, der ogsaa stoettes af programmet.